Мой выбар быў свядомы, сёння магу дадаць — правільны. І, між іншым, выключны: педагогаў у нашай сям’і не было і пакуль няма. Бацька і маці працавалі бухгалтарамі, жонка — урач, у дачок (іх у нас тры) кропка адліку самастойнай жыццёвай траекторыі яшчэ далёка наперадзе. Хаця старэйшая, яна ў 6 класе, усім заяўляе: “Хачу стаць настаўніцай!” У любым выпадку для кожнай у свой час гэта будзе ўзважанае асабістае рашэнне, наша справа як бацькоў — забяспечыць інфармацыяй для роздуму.